LV
24.10.2022.
Eiropas Savienības Oficiālais Vēstnesis
C 408/43
Prasība, kas celta 2022. gada 13. septembrī – HF/Parlaments (Lieta T-565/22) (2022/C 408/57) Tiesvedības valoda – franču Lietas dalībnieki Prasītāja: HF (pārstāvis: A. Tymen, advokāte) Atbildētājs: Eiropas Parlaments
Prasījumi Prasītājas prasījumi Vispārējai tiesai ir šādi: — atzīt šo prasību par pieņemamu un pamatotu; tāpēc: — atcelt 2021. gada 3. novembra lēmumu, ar ko ir noraidīts prasītājas 2014. gada 11. decembra lūgums sniegt palīdzību; — vajadzības gadījumā atcelt 2022. gada 3. jūnija lēmumu, kas saņemts 2022. gada 7. jūnijā un ar ko ir noraidīta prasītājas 2022. gada 3. februāra sūdzība; — piespriest atbildētājam samaksāt zaudējumu atlīdzību, kas ex aequo et bono ir noteikta 50 000 EUR, lai atlīdzinātu prasītājai nodarīto morālo kaitējumu; — piespriest atbildētājam atlīdzināt visus tiesāšanās izdevumus.
Pamati un galvenie argumenti Prasības pamatojumam prasītāja izvirza divus pamatus. 1.
Ar pirmo pamatu tiek apgalvots, ka komitejas īstenotā procedūra esot prettiesiska, esot pārkāpts Eiropas Savienības Pamattiesību hartas 41. pants un Eiropas Savienības Civildienesta noteikumu (turpmāk tekstā – “Civildienesta noteikumi”) 24. pants. 2.
Ar otro pamatu tiek apgalvots, ka esot pieļautas kļūdas vērtējumā, pārkāpts pienākums sniegt palīdzību un Civildienesta noteikumu 12.a un 24. pants.
Vispārējās tiesas 2022. gada 8. septembra rīkojums – Schenk Italia/EUIPO – Consorzio per la tutela dei vini Valpolicella (“AMICONE”) (Lieta T-474/21) (1) (2022/C 408/58) Tiesvedības valoda – itāļu Sestās palātas priekšsēdētājs ir izdevis rīkojumu izslēgt lietu no reģistra.
(1)
OV C 382, 20.9.2021.